**17. návštevná expedícia** (skrátene **EP-17**; (rus. Семнадцатая экспедиция посещения, ЭП-17) na Medzinárodnú vesmírnu stanicu (ISS) bola krátkodobá výprava kanadského podnikateľa, riaditeľa cirkusovej zábavné spoločnosti, Guya Laliberté na stanici. Po týždennom pobyte na ISS a splnení plánovaného programu sa Laliberté vrátil na Zem.

Posádka
-------

### Hlavná

* Kanada  Guy Laliberté (1), účastník kozmického letu, súkromník

V zátvorkách je uvedený celkový počet letov do vesmíru vrátane tejto misie.

### Záložná

* USA  Barbara Barrettová, súkromník

Priebeh výpravy
---------------

### Prípravy

Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz. Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

Miesto v Sojuze TMA-16 štartujúceho koncom septembra 2009 obsadil kanadský podnikateľ, riaditeľ cirkusové zábavné spoločnosti a hráč pokeru Guy Laliberté. Pôvodne mal o miesto v Sojuze TMA-16 záujem ruský poslanec Vladimir Gruzdev, avšak v októbri 2008 Alexej Krasnov (náčelník správy pilotovaných programov Roskosmosu) oznámil, že poletí kozmonaut Kazachstanu.

Kazašská vláda a kozmická agentúra pripravovali let občanov svojej krajiny už od začiatku 21. storočia. Do decembra 2002 boli vybraní štyria kandidáti dvaja ostali v rezerve, dvaja od júna 2003 začali výcvik v Stredisku prípravy kozmonautov (CPK) v Hviezdnom mestečku spoločne s ruskými kozmonautmi náboru 2003. Po dvoch rokoch, 5. júla 2005, obaja ukončili výcvik ziskom kvalifikácie "skúšobný kozmonaut". Kým noví kozmonauti čakali v Hviezdnom mestečku, politici dohadovali okolnosti misie. V októbri 2008 dosiahli dohodu o lete Kazacha v 17. návštevnej expedícii, oficiálnu zmluvu Roskosmos a kazašská kozmická agentúra (Kazkosmos) podpísali až 5. marca 2009. Ale už 8. apríla 2009 vedúci Roskosmosu Anatolij Perminov oznámil, že kazašská strana v súvislosti so svetovou finančnou krízou prijala program úspor, v rámci ktorého kazašský let na ISS zrušila.

V novej situácii Gruzdev odmietol letieť z finančných dôvodov. Spoločnosť Space Adventures však promptne našla nového kandidáta - Guya Lalibertého, ktorý bol s ňou v kontakte už od roku 2004. Oficiálne Roskosmos oznámil jeho menovanie 4. júna 2009, to už sa Laliberté pripravoval v CPK.

Náhradníčkou Kanaďana sa stala Barbara Barrettová, americká manažérka a bývalá veľvyslankyňa vo Fínsku. Pripravovala sa v CPK spoločne s Lalibertém od júna 2009.

### Let

Maxim Surajev a Jeffrey Williams z Expedície 21 spolu s Guyom Laliberté odštartovali 30. septembra 2009 o 7:15 UTC z kozmodrómu Bajkonur v lodi Sojuz TMA-16; po dvoch dňoch samostatného letu sa 2. októbra o 8:35 UTC spojili so stanicou.

Sojuz TMA-14 obsadený Gennadijom Padalkom, Michaelom Barratom a Guyom Laliberté sa znáša k zemi. 11. októbra 2009
Po spojení sa kozmonauti privítali s posádkou ISS, vyložili náklad na stanicu a zahájili prácu.

Laliberté svoju cestu nazval *Poetická sociálna misia* Na ISS sa uskutočnil experiment GC, ktorého cieľom bolo porovnanie parametrov kryštálov proteínov vypestovaných na obežnej dráhe a na zemi; zúčastnil sa živého obrazového prenosu CUP-M - ISS - CUP-M; fotografoval a natáčal ako interiér stanice, tak povrch Zeme a predovšetkým sa venoval popularizácii problémov s vodou v mnohých regiónoch Zeme, čo je téma, ktorej sa dlhodobo venuje jeho nadácia "Jedna kvapka" (*One Drop*).

Po týždennom pobyte na ISS sa 11. októbra 2009 o 1:07 UTC Laliberté a vracajúca sa posádka Expedície 20 v Sojuze TMA-14 odpútali od stanice a ten istý deň o 4:32 UTC pristáli v severnom Kazachstane, 90 km severne od Arkalyku.

Referencie
----------


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku 17. návštěvní expedice (ISS) na českej Wikipédii.*

1. 1 2 3 4  IVANOV, Ivan, a kol. *Космическая энциклопедия astronóm* [online]. Moskva: rev. 2009-10-12, [cit. 2010-07-06]. Kapitola Казахстан. Краткая информация. Dostupné online. (po rusky)
2. 1 2  IVANOV, Ivan, a kol. *Космическая энциклопедия astronóm* [online]. Moskva: rev. 2009-12-02, [cit. 2010-07-06]. Kapitola Guy Laliberté. Dostupné online. (po rusky)
3. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2009-09-30, [cit. 2010-07-06]. Kapitola Barbara McConnell Barrett. Dostupné online. (po rusky)
4. 1 2   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-06]. Kapitola Экспедиция МКС-21/22. Семнадцатая российская экспедиция посещения. Dostupné online. Archivované 2010-05-20 z originálu. (po rusky)
5. ↑  HOLUB, Aleš. *MEK. Malá encyklopedie kosmonautiky* [online]. REV. 2010-03-18, [cit. 2010-07-06]. Kapitola Sojuz TMA-16. Dostupné online. (po česky)
6. ↑   *About Guy Laliberté's Poetic Social Mission in Space* [online]. Montréal: One Drop, [cit. 2010-07-06]. Dostupné online. Archivované 2010-07-25 z originálu. (po anglicky)
7. ↑   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-06]. Kapitola Научные исследования на Российском сегменте МКС. Программа работ и научных экспериментов участника космического полета Ги Лалиберте. Dostupné online. Archivované 2010-05-20 z originálu. (po rusky)
8. ↑  VÍTEK, Antonín. *SPACE 40. Veľká encyklopédia družíc a kozmických sond* [online]. Praha: rev. 2010-03-20, [cit. 2010-07-06]. Kapitola 2009-015A - Sojuz-TMA 14. Dostupné online.

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |